### Образец № 2

**Съгласно чл. 78, ал. 10 от ЗУО**

*lav4e*

# РЕПУБЛИКА БЪЛГАРИЯ

# Министерство на околната среда и водите

РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ гр.ПЛОВДИВ

## **РЕШЕНИЕ**

**09 – РД – 246 –03 от 11.09.2017г.**

На основание чл. 78, ал. 12, т.2 от Закон за управление на отпадъците и във връзка със заявление № УО-602 от 13.07.2017 г.

**ОТКАЗВАМ РЕГИСТРАЦИЯ И издаване на регистрационен документ**

**на**

**„Златна Панега Цимент” АД**

поради следните причини:

Не са отстранени нередовностите в представените документи по чл. 78, ал. 3 и ал.4 от ЗУО в определения срок, а именно:

Със заявление вх. № УО-602 от 28.07.2017 г. на основание чл.79, ал.1 от ЗУО, „Златна Панега Цимент”АД е заявил изменение и/или допълнение на Регистрационен документ №09-РД-246-02 от 30.01.2017г. Заявява се промяна в лицето управляващо/представляващо дружеството и увеличаване на количеството на отпадъците.

С писмо изх. № УО-602/28.07.2017г. на основание чл.78, ал.8 от ЗУО, е поискано отстраняване на нередовностите, а именно:

Заявлението за изменение и допълнение на Регистрационен документ за дейности по третиране на отпадъци да е по образец № 3, утвърден от Министъра на околната среда и водите съгласно Заповед № РД - 546/24.07.2015г. и да се попълни коректно, съгласно указанията, посочени в него, в случай на промяна на количествата на вече разрешен отпадък се попълва таблицата по точка 2 от горецитираното заявление.

От известие за доставяне е видно, че писмо с изх.№УО-602 от 28.07.2017г. е получено от дружеството на 09.08.2017г., от което следва, че в предвидения в чл.78, ал. 9 срок от ЗУО (Обн., ДВ, бр. 53 от 13.07.2012 г. , изм. и доп., [бр. 105](http://web.apis.bg/p.php?i=3026738) от 30.12.2016 г., бр. 13 от 7.02.2017 г.) „Златна Панега Цимент”АД не е отстранил нередовностите, както е изискано в горецитираното писмо.

В срока, предвиден в чл.78, ал.9 от ЗУО, заявителят не е отстранил нередовностите изискани с писмо изх.№УО-602/28.07.2017 год., и не е представил допълнителна информация.

**Решението може да се обжалва чрез директора на РИОСВ пред министъра на околната среда и водите или пред Административен съд, гр.Пловдив по реда на Административнопроцесуалния кодекс в 14-дневен срок от неговото съобщаване.**

**ДИРЕКТОР НА РИОСВ, гр. Пловдив:**

**/Доц.Стефан Шилев/**